**ОБЩИНСКА ИЗБИРАТЕЛНА КОМИСИЯ - КУБРАТ**

**РЕШЕНИЕ**

**№ 167 - МИ  
Кубрат, 03.11.2019г.**

**ОТНОСНО:** Нарушение в изборния ден в СИК №171600030 – ДСХ с.Тертер - гласуване с придружител.

Постъпил сигнал по телефона в ОИК-Кубрат в 09:05ч., с вх.№183/03.11.2019г. в общия регистър и с вх.№27/03.11.2019г. в регистъра за жалби и сигнали от Орхан Ружди Бедиханов – застъпник от ПП “партия БЪЛГАРСКИ СОЦИАЛДЕМОКРАТИ.

В подаденият сигнал се твърди, че придружителят упражнява правото на вот на избирателя, без да се допитва за кого да гласува.

Извършена е проверка на място, при която се установи, че в изборният ден на 03.11.2019г. в СИК №171600030 – ДСХ Тертер, според представения списък с придружител са гласували трима гласоподаватели, като на двама от тях придружител е бил Сали Сюлейман Мустафа на длъжност огняр в ДСХ, а на третото лице придружител е била Фатме Байрам Яшарова – санитар в дома. Разпитани са членовете на СИК, както и подалия сигнал Орхан Бедиханов, при което се установи: гласоподавателката не е искала да гласува с придружител, казала че може да гласува сама, но до изборното помещение била придружена от Фатме Яшарова. В изборната кабина Магдалина Иванова Кесеева е влязла сама, защото е заявила, че знае за кого ще гласува и че ще се справи сама. След като е постояла две-три минути в кабината е казала: „Сестро, ела да ми помогнеш“. В кабината не се е чул разговор, указващ на придружителя какъв избор да направи. След това двете са излезли от кабината и гласоподавателката се е подписала на избирателния списък сама, а придружителката се е подписала в списъка за придружители. След това са напуснали изборното помещение.

При извършената проверка на място лицата Фатме Яшарова и Магдалина Кесеева не са открити.

На основание чл. 87, ал. 1, т. 1 и т. 22, Общинска избирателна комисия Община Кубрат,

**Р Е Ш И:**

**ОСТАВЯ** без уважение подаденият сигнал, като недоказан.

Решението може да се обжалва пред ЦИК в 3-дневен срок от обявяването му по реда на чл. 88 от Изборния кодекс.

Председател: Румяна Петрова Костадинова \_\_\_\_\_\_\_\_\_\_\_\_\_\_\_\_

Секретар: Елис Неждет Софта-Мехмед \_\_\_\_\_\_\_\_\_\_\_\_\_\_\_\_

Решението е обявено на …………………. в ……………………..

1. …………………………

1. ……………………………

Архивирано на: …………………. в ……………………..

1. ……………………………

2.……………………………